JayJayThrowThrow/commonwealth-wiki-mix huggingface dataset:
Menara Jam Taman Bendahara

Menara Jam Taman Bendahara merupakan sabagai satu tugu peringatan, sumbangan dari bekas tentera Jepun (veteran perang) sempena mengingati peristiwa pendaratan pertama mereka di Pantai Padang Pak Amat @ Pantai Sabak, Malaya semasa Perang Pasifik (Perang Dunia II di timur). Pendaratan ini berlaku sejurus selepas tengah malam, pada 8 Disember 1941, sejam sebelum serangan ke atas Pearl Harbor berlaku. Pihak tentera Jepun mendarat sejurus selepas tengah malam, dan disambut dengan periuk api dan tembakan sengit oleh pasukan India British yang mengawal pantai.

Tapak pendaratan sebenar telah terhakis ke laut disebabkan hakisan yang menghanyutkan kubu kotak (pillboxes) (kubu menembak yang diperbuat daripada konkrit) yang dibina sepanjang pantai sebelum perperangan meletus. Kubu kotak terakhir dipercayai dihanyutkan sekitar akhir 1990. Kini tembok batu telah dibina bagi memperlahankan hakisan.

Menara Jam Taman Bendahara ini dibina berhampiran lapangan terbang Pengkalan Chepa, tidak jauh dari tapak pendaratan pertama Jepun dahulu, dan telah disiapkan sekitar 1988. Padanya terdapat tulisan yang meluahkan "penyesalan" mereka terhadap bahana peperangan dan penjajahan serta mendoakan agar dunia akan terus aman dan bebas.

Beberapa langkah sahaja dari menara jam tersebut pernah terdapat sebuah kubu kotak (pillbox) tinggalan askar British dari era perang dunia ke-2 semasa mereka mempertahankan Malaya dari serangan Jepun.

Dan kini, kawasan tersebut telah dibangunkan, dari sebuah kawasan lapang terbiar kecuali menara jam ini, kepada Taman Orkid Tengku Anis dan akhirnya kepada "Taman Bendahara" - sebuah pusat membeli belah yang menempatkan rumah kedai dan sebuah hypermarket. Kubu kotak ini bagaimanapun telah dimusnahkan bagi memberi laluan kepada projek "Taman Bendahara" berkenaan.

Kategori:Menara di Malaysia
Kategori:Bangunan dan struktur di Kelantan
Pantai Padang Pak Amat

Pantai Kuala Pak Amat di Pengkalan Chepa Kota Bharu merupakan tapak pertempuran bersejarah yang pertama di Malaya antara tentera British dan Jepun pada 8 Disember 1941, hanya sejam sebelum berlakunya serangan ke atas Pearl Harbor yang terkenal itu. Pertempuran itu turut meyaksikan penengelaman kapal Jepun semasa pertempuran yang pertama, iaitu kapal pengangkut IJN Awajisan Maru (9,794 tan) yang merupakan kapal Jepun yang pertama bagi semua saiz yang ditenggelamkan semasa Perang Dunia II.

Pihak British telahpun membina Kubu Pantai Sabak sebagai persediaan sebarang serangan dari arah laut bagi melindungi lapangan terbang Pengkalan Chepa yang berhampiran. Ini disebabkan kedudukannya yang terletak di bahagian utara Tanah Melayu agak berdekatan dengan Siam dan Vietnam di mana pasukan musuh dijangka akan mara.
Rujukan

* Arkib Negara Malaysia


Padang Pak Amat
Kabupaten

Kabupaten ialah salah satu dari dua bahagian pentadbiran tahap kedua pulau-pulau Indonesia selepas provinsi selain kota. Ia seiring Pasal 18 Ayat (1) Undang-Undang Dasar Negara Republik Indonesia Tahun 1945 yang menyebutkan bahawa:Kabupaten diketuai oleh seorang pegawai yang digelar bupati. Entiti kabupaten dahulunya hanya digunakan di pulau Jawa dan Madura sahaja tercermin pada kata asal yang digunakan dari bahasa Jawa (Hanacaraka: ) dituturkan tempat-tempat ini, kata tersebut hasil pemonoftongan imbuhan akhir -an pada kata dasar ꦧꦸꦥꦠꦶ bupati membawa maksud "tempat bupati" yakni "kebupatian" jika mengikut bahasa Melayu.
Sejarah

Pada zaman penjajahan Hindia Belanda, perkataan kabupaten dikenali dengan nama regentschap, yang Terjemahan literal ialah daerah seorang regent (residen) atau wakil kerajaan yang setaraf dengan wilayah provinsi. Pembahagian daerah di wilayah kabupaten di Indonesia ketika ini merupakan warisan dari zaman kerajaan penjajah Hindia Belanda.
Lihat juga

* Senarai Kabupaten dan Kota Indonesia

; Pembahagian sama taraf di negara-negara jiran
* Daerah di Malaysia
Rujukan

Kategori: Pembahagian pentadbiran di Indonesia
Kategori:Jenis bahagian pentadbiran
Sekolah Tun Fatimah

Sekolah Tun Fatimah adalah sebuah sekolah menengah di Johor Bahru, Malaysia. Ia telah dibuka dengan rasminya oleh DYMM Sultanah Johor pada 25 September 1965. Sekolah ini adalah sekolah menengah puteri berasrama penuh yang kedua di Malaysia.


#
Lagu sekolah

Lagu sekolahnya diberikan muzik oleh Juliette Lai manakala liriknya oleh Ainon Mohd.


Maju Maju Maju Segera Maju Berbaris menempuh rintangan Tun Fatimah maju sama maju Mencapai cita-cita dan harapan pertiwi Kamilah penuntut Tun Fatimah

Menuju cita-cita yang suciBergerak maju cita dituju Di bawah semangat dan urat nadiSerikandi Tun FatimahTogether we join hands to reach our goals With spirits and dignity we stand Tun Fatimah you will be the leader Our quest in fullfilling the hopes of our nation We are the generation of tomorrowTo be the guide to show what we can be Tun Fatimah you have our promise We'll be the guide, we'll be the light and be your prideUnited we stand Tun Fatimah
Misi & Visi

VISI

STF sekolah terbilang melestarikan tradisi kecemerlangan bertaraf dunia.

MISI

STF memberi pendidikan berkualiti kepada pelajar-pelajar cemerlang melalui pengurusan sekolah unggul dan perkongsian bestari ke arah melahirkan generasi terbilang.
Lencana

PENJELASAN LAMBANG
PERISAI - Melambangkan pendidikan menyeluruh yang diterima di sekolah untuk menangani cabaran hidup.


TIGA PUNCAK PERISAI

PUNCAK 1 - Kecemerlangan Akademik

PUNCAK 2 - Kemampanan Sahsiah

PUNCAK 3 - Kecemerlangan Kokurikulum


OBOR - Sekolah Penyayang


BUNGA RAYA - Progresif, Dinamik, Asertif


CANTUMAN KELOPAK-KELOPAK BUNGA RAYA - Perpaduan


WARNA KUNING - Kesetiaan Kepada Raja dan Negara

WARNA HIJAU - Penghayatan Agama Islam

WARNA PUTIH - Nilai-Nilai Murni

WARNA BIRU - Patriotisme

WARNA MERAH - Keyakinan Diri, Kental Menghadapi Cabaran

thumb|right|Lencana asal
Rujukan

* Berita Harian , 27 September 1965, m.s. 2. sumber: HIDS OnLine.
Pautan luar

* Laman Web Rasmi STF
* Laman web rasmi Srikandi Tun Fatimah STFOGA


Tun Fatimah
Tun Fatimah
Kategori:Sekolah perempuan di Malaysia
500-an SM

Dekad 500-an SM merupakan tahun-tahun dari 509 SM hingga 500 SM.

Peristiwa dan arah aliran

* 13 September 509 SM - Kuil Jupiter di Bukit Capitoline, Rom ditahbiskan pada ides September.
* 508 SM - Jawatan pontifex maximus dicipta di Rom.
* 507 SM - Cleisthenes, reformis Yunani, berkuasa dan meningkatkan demokrasi.
* 506 SM - Perang Bai ju: Angkatan tentera Kemaharajaan Wu di bawah Sun Tzu menewaskan angkatan tentera Chu.
* 505 SM - Pemilihan pasangan konsul Rom yang pertama.
* 4 Disember 502 SM - Gerhana suria menggelapkan Mesir (tarikh terhitung; tidak terdapat sebarang pencerapan rekod sejarah yang jelas).
* 502 SM - Liga Latin menewaskan Etruska di bawah Lars Porsenna di Aricia.
* 502 SM - Naxos memberontak terhadap penguasaan Parsi dan mencetuskan Pemberontakan Ionia.
* 501 SM - Cleisthenes membaharui demokrasi di Athens.
* 501 SM - Naxos diserang oleh Empayar Parsi.
* 501 SM - Sebagai balasan terhadap ancaman oleh Sabine, Rom mencipta jawatan diktator.
* 501 SM - Konfusius dilantik sebagai gabenor Chung-tu.
* 501 SM - Gadir (di Cádiz kini) ditawan oleh Carthage (tarikh anggaran).
* 500 SM - Orang-orang yang bertuturan bahasa Bantu berhijrah ke Uganda barat daya dari barat (tarikh anggaran).
* 500 SM - Pelarian dari Teos menetap semula di Abdera.
* 500 SM - Darius I dari Parsi mengisytiharkan bahasa Aramia sebagai bahasa rasmi separuh barat empayarnya.
* 500 SM - Tarikh ini menandakan keakhiran peradaban Zaman Gangsa Nordik dalam sistem penzamanan Oscar Montelius dan permulaan Zaman Besi Pra-Rom.
* 500 SM - Jumlah penduduk dunia: 100,000,000
* 500 SM - Pengasasan republik pertama di Vaishali, Bihar, India.
* Puak Gutaii bermula pada sekitar masa ini di Afrika Tengah dan Selatan.
Tokoh-tokoh

Lihat juga: Senarai ketua negara pada tahun 500 SM
Rujukan
510-an SM

Dekad 510-an SM merupakan tahun-tahun dari 519 SM hingga 510 SM.

Peristiwa dan arah aliran

* 519 SM - Zhou Jing Wang menjadi raja Dinasti Zhou di China.
* k.k. 518 SM - Darius I memulakan pembinaan kota Parsa (Persepolis).
* 518 SM - Permulaan pembinaan kompleks istiadat Apadana (balai menghadap) untuk Darius dan Xerxes di Persepolis, Iran.
* 516 SM - Subbenua India: Pendudukan Punjab disiapkan oleh Raja Gustasp, raja Parsi.
* 12 Mac 515 SM - Pembinaan Kuil di Jerusalem disiapkan.
* k.k. 515 SM - Euphronios mencipta "Kematian Sarpedon", hiasan susuk tubuh merah pada krater kaliks yang kini berada di Muzium Seni Metropolitan, New York.
* 514 SM - Raja Helu dari Wu mengasaskan "Kota Agung Helu", nama kuno untuk Suzhou, sebagai ibu kotanya di China.
* 513 SM - Darius Agung menewaskan Getae dan Thrace timur dalam perangnya terhadap tentera Scythia.
* 510 SM - Hippias, anak lelaki Pisistratus dan penzalim Athens, digulingkan dalam pemberontakan umum yang disokong oleh Cleomenes I, raja Sparta, dan angkatan tenteranya.
* 510 SM - Keakhiran pemerintahan Lucius Tarquinius Superbus, raja terakhir antara tujuh Raja Rom yang tradisional.
* 510 SM - Keakhiran Kemaharajaan Rom, dan pengasasan Republik Rom.
* 510 SM - Demaratus mewarisi Ariston sebagai raja Sparta (tarikh anggaran).
* 510 SM - Penewasan dan pemusnahan Sybaris.
* k.k. 510 SM - 430 SM - Stele dilarang dari perkuburan-perkuburan Athens.
Tokoh-tokoh

* Euphronios, pelukis Yunani.
Kelahiran

* 519 SM - Xerxes I dari Parsi (tarikh anggaran).
490-an SM

Dekad 490-an SM merupakan tahun-tahun dari 499 SM hingga 490 SM.

Peristiwa dan arah aliran

* 499 SM - Aristagoras yang bertindak bagi pihak Empayar Parsi, mengetuai sebuah serangan yang gagal ke atas pulau Naxos yang memberontak.
* 499 SM - Aristagoras memulakan Pemberontakan Ionia yang mencetuskan Perang-perang Parsi antara Yunani dengan Parsi.
* 499 SM - Sardis dimusnahkan oleh angkatan tentera Athens dan Ionia.
* 498 SM - Leontini dikuasai oleh Hippocrates dari Gela.
* 498 SM - Alexander I mewarisi bapanya, Amyntas I, sebagai raja Macedon.
* 497 SM - Potidaea dilanda oleh tsunami.
* 496 SM - Pertempuran Tasik Regillus: Kemenangan Rom legenda yang awal menawan hati orang-orang Etruska atau Latin.
* 496 SM - Raja Gon Jian dari Yue menewaskan serta membuang Raja Fucha dari Wu, dan memperoleh hegemoni sementara di China kuno semasa Zaman Musim Bunga dan Musim Luruh.
* 495 SM - Candi untuk dewa Mercury di Circus Maximus, Rome di bina.
* 494 SM - Perang yang tentera Parsi mengambil kembali Ionia.
* 494 SM - Dua tribun marhaen dan dua aedil marhaen dipilih buat pertama kali di Rom: jawatan ketribunan dicipta.
* 494 SM - Tahun yang Rom berubah daripada sebuah Republik Bangsawan kepada sebuah Republik Liberal.
* 493 SM - Pertempuran Tasik Regillus oleh Rom.
* 493 SM - Piraeus, kota pelabuhan untuk Athens, diasaskan.
* 493 SM - Coriolanus menawan kota Corioli, Volsci untuk Rom.
* 492 SM - Ekspedisi pertama Raja Darius I dari Parsi terhadap Yunani, di bawah pimpinan menantunya, Mardonius. Ini menandakan permulaan kempen yang memuncak dengan Pertempuran Marathon pada tahun 490 SM.
* 491 SM - Leotychidas II mewarisi sepupunya, Demaratus, sebagai raja Sparta.
* 491 SM - Gelo menjadi penzalim Gela.
* 12 September 490 SM - Pertempuran Marathon, pertempuran yang Darius I dari Parsi ditewaskan oleh tentera Yunani di bawah Miltiades.
* 490 SM - Phidippides berlari 40 kilometer dari Marathon ke Athens untuk mengumumkan berita tentang kemenangan Yunani; asal sukan marathon, perlumbaan jarak jauh.
Kelahiran

* 496 SM - Sophocles, penulis drama dan negarawan Athens.
* 495 SM - Pericles, ahli politik Athens (+ 429 SM).
* 495 SM - Zeno dari Elea, ahli falsafah Yunani (+ k.k. 430 SM) (tarikh anggaran).
* 490 SM - Empedocles, ahli falsafah Yunani (+ k.k. 430 SM) (tarikh anggaran).
* 490 SM - Phidias, pengarca Yunani (+ k.k. 430 SM) (tarikh anggaran).
* 490 SM - Zeno dari Elea, ahli falsafah Yunani (+ k.k. 430 SM) (tarikh anggaran).
Kematian

* 498 SM - Amyntas I, raja Macedon.
* 496 SM - Pythagoras, ahli falsafah dan matematik Yunani.
* 496 SM - Sun Tzu, ahli falsafah ketenteraan dan penulis karya Seni Perang (amat mungkin merupakan tarikh percakapan).
* 491 SM - Hippocrates, penzalim Gela.
520-an SM

Dekad 520-an SM merupakan tahun-tahun dari 529 SM hingga 520 SM.

Peristiwa dan arah aliran

* 529 SM - Cambyses II, putera Cyrus II, memulakan pemerintahannya, dan menaklukkan Mesir dan Cyprus.
* 528 SM - Gautama Buddha mencapai Makrifat, dan memulakan pengkhutbahannya. Beliau mengasaskan Buddhisme, sebuah agama dunia yang utama, di India.
* 526 SM - Psammetichus III mewarisi Amasis II sebagai raja Mesir.
* 525 SM - Cambyses II, raja Parsi, menaklukkan Mesir selepas menewaskan Psammetichus III. Tarikh ini telah dianggap sebagai keakhiran Dinasti Kedua Puluh Enam, dan permulaan Dinasti Kedua Puluh Enam.
* k.k. 525 SM - Duit syiling mula mempunyai imej pada dua belah.
* k.k. 525 MM - Arca Kroisos dari perkuburan di Anavysos, dekat Athens dicipta, dan kini berada di Muzium Arkeologi Negara, Athens.
* 522 SM - Smerdis mewarisi Cambyses II sebagai raja Parsi.
* 522 SM - Babylon memberontak terhadap pemerintahan Parsi.
* 521 SM - Darius I, anak lelaki pegawai kerajaan, mewarisi Smerdis sebagai raja Parsi.
* 521 SM - Pemberontakan Babylonia terhadap pemerintahan Parsi ditumpaskan.
* 520 SM - Zhou Dao Wang menjadi raja Dinasti Zhou di China, tetapi mangkat sebelum hujung tahun ini.
* 520 SM - Cleomenes I mewarisi Anaxandridas sebagai raja Sparta (tarikh anggaran).
* k.k. 520 SM - Arca Kore dari Chios(?) dicipta, dan kini berada di Muzium Akropolis, Athens.
* 520 SM - 510 SM - "A. D." Painter melukis "Wanita-wanita di rumah air pancut", dengan menggunakan hiasan susuk tubuh hitam pada hidria. Gambar itu kini berada di Muzium Seni Halus, Boston.
Kelahiran

* 525 SM - Aeschylus, penulis drama tragedi Yunani (maut 456 SM).
* 522 SM - Pindar, pemuisi Yunani.
* 520 SM - Panini, ahli nahu Hindu India (maut 460 SM).
Kematian

* Julai 529 SM - Cyrus Agung, raja Parsi kuno.
* 527 SM - Mahavira, reformis utama Jainisme (lahir 599 SM).
* 527 SM - Peisistratus, jeneral Athens.
* 525 SM - Anaximenes dari Miletus, ahli falsafah Yunani (lahir 585 SM).
* 525 SM - Psammetichus III, firaun tarakhir Dinasti Kedua Puluh Enam Mesir.
* Mac 521 SM - Pembunuhan diri Cambyses II, raja Parsi.
* Oktober 521 SM - Smerdis, raja Parsi kuno.
530-an SM

Dekad 530-an SM merupakan tahun-tahun dari 539 SM hingga 530 SM.

Peristiwa dan arah aliran

* 539 SM - Babylon ditaklukkan oleh Cyrus Agung yang menewaskan Nabonidus; peristiwa ini dicatat dalam dokumen-dokumen Africanus, Ptolemy, Eusebius, dan Diodorus, antara lain.
* k.k. 538 SM - Kepulangan sesetengah orang Yahudi dari buangan Babylon. Mereka kemudian membina Candi Kedua antara tahun 520 SM–516 SM, lebih kurang tujuh puluh tahun selepas kemusnahan Candi Pertama. Peristiwa ini dicatat dalam Wasiat Lama di 2 Chronicles 36:20-23 dan Ezra 1:1-5. Tahun 538 SM juga merupakan permulaan pemerintahan Cyrus Agung, raja Medo-Parsi, menurut penulis 2 Chronicles 36:22.
* 537 SM - Orang-orang Yahudi yang diangkut ke Babylon dibenarkan kembali ke Jerusalem dan dengan itu, menamatkan penawanan di Babylon. Mereka telah dibuang negeri 70 tahun dahulu, menurut ramalan Nabi Jeremiah (Jeremiah 25: 8-12).
* 536 SM - Menurut tradisi, Daniel, nabi Bible, menerima mengadap malaikat (sila lihat Daniel 10:4)
* 534 SM - Lucius Tarquinius Superbus menjadi raja Rom.
* 534 SM - Pertandingan-pertanding drama tragedi dimulakan di perayaan Kota Dionysia di Athens.
* 530 SM - Cambyses II mewarisi Cyrus sebagai raja Parsi.
* k.k. 530 SM - Candi Apollo di Delphi dibina.
* k.k. 530 SM - Arca Peplos Kore dari Akropolis, Athens dicipta, dan kini berada di Muzium Akropolis, Athens.
* k.k. 530 SM - 525 SM - Bangunan perbendaharaan Siphnian di Delphi dibina.
* k.k. 530 SM - 525 SM - "Pertempuran antara Dewa-dewa dan Raksasa-raksasa" dari Tempat Suci Apollo di kerawang utara Bangunan Perbendaharaan Siphnian, Delphi dicipta, dan cebisannya kini berada di Muzium Arkeologi, Delphi.
Tokoh-tokoh

* 539 SM/538 SM - Kemangkatan Nabonidus, raja terakhir Babylon.
* 535 SM - Kelahiran Heraclitus dari Ephesus, ahli falsafah Yunani (tarikh anggaran)
* 530 SM - Kemangkatan Cyrus I dari Parsi (tarikh anggaran).
540-an SM

Dekad 540-an SM merupakan tahun-tahun dari 549 SM hingga 540 SM.

Peristiwa dan arah aliran

* 546 SM -- Croesus, raja Lydia, ditewaskan oleh Cyrus dari Parsi dekat Sungai Halys.
* 546 SM -- Cyrus dari Parsi menyiapkan penaklukkannya terhadap Lydia, dan menjadikan Pasargadae sebagai ibu kotanya. Baginda menggabungkan kota-kota Yunani di Ionia, Asia Minor untuk dijadikan Empayar Parsi.
* 544 SM -- Orang-orang Teos berhijrah ke Abdera, Thrace untuk melarikan diri daripada belenggu Parsi.
* 544 SM -- Zhou Jing Wang menjadi raja Dinasti Zhou di China.
* 543 SM -- Vijaya, putera India Utara, menyerang Ceylon dan mengasaskan sebuah dinasti Sinhalese.
* 543 SM -- Pisistratus, penzalim Athens, menyucikan pulau Delos (tarikh anggaran).
* 540 SM -- Kota Elea, Yunani (di Itali selatan kini) diasaskan (tarikh anggaran).
* 540 SM -- Parsi menaklukkan kota Xanthos di Lycia yang kini berada di Turki selatan (tarikh anggaran).
* k.k. 540 SM - Amasis Painter melukis gambar dewa Dionysos dengan pengikut-pengikutnya, melalui hiasan susuk tubuh hitam pada amfora. Gambar itu kini berada di Bibliotheque Nationale, Paris.
* k.k. 540 SM - Exekias melukis gambar pembunuhan diri Ajax, dengan menggunakan hiasan susuk tubuh hitam pada hidria. Gambar ini kini berada di Chateau-Musee, Boulogne-sur-Mer, Perancis.
Tokoh-tokoh

* 549 SM - Kelahiran Darius I.
* 547 SM - Kematian Croesus.
* 546 SM - Kematian Anaximander, ahli falsafah Yunani (tarikh anggaran).
* 545 SM - Kemangkatan Zhou Ling Wang, raja Dinasti Zhou di China.
* 544 SM - Kelahiran Sun Tzu.
* 543 SM - Kewafatan Gautama Buddha (tarikh tradisional di Thailand dan tempat-tempat lain, berdasarkan takwim suria Thailand).
* 543 SM - Kematian Thales, ahli falsafah Yunani.
* 540 SM - Amyntas I menjadi raja Macedon (tarikh anggaran).
* Amasis Painter, pelukis Yunani.
* Exekias, pelukis Yunani.
550-an SM

Dekad 550-an SM merupakan tahun-tahun dari 559 SM hingga 550 SM.

Peristiwa dan arah aliran

* Carthage menaklukkan Sicily, Sardinia, dan Corsica.
* 559 SM - Raja Cambyses I dari Anshan mangkat dan diwarisi oleh anak lelakinya, Cyrus II Agung.
* 558 SM - Hegesias disingkirkan dari jawatan arkon Athens.
* 558 SM - Negeri Jin di China menewaskan negeri pesaing Qin dalam pertempuran.
* 556 SM - Pisistratus dibuang negeri dari Athens ke Euboea.
* 556 SM - Labashi-Marduk mewarisi Neriglissar sebagai raja Babylon.
* 556/555 SM - Nabonidus mewarisi Labashi-Marduk sebagai raja Babylon.
* 550 SM - Abdera dimusnahkan oleh angkatan tentera Thrace.
* 550 SM - Cyrus dari Anshan menggulingkan Astyages dari Medes, dan mengasaskan Empayar Parsi.
* k.k. 550 SM - Pembinaan Candi Hera I, Paestum, Itali.
Tokoh-tokoh

* 558 SM - Kematian Solon, negarawan Athens.
* 556 SM - Kelahiran Simonides dari Ceos (tarikh anggaran).
* 555 SM - Kematian Stesichorus, pemuisi lirik Yunani.
* 551 SM - Kelahiran Konfusius, ahli falsafah.
* 550 SM - Kelahiran Epicharmus, pemuisi Yunani (maut 460 SM).
560-an SM

Dekad 560-an SM merupakan tahun-tahun dari 569 SM hingga 560 SM.

Peristiwa dan arah aliran

* 568 SM - Amtalqa mewarisi abangnya, Aspelta, sebagai raja Kush.
* 562 SM - Amel-Marduk mewarisi Nebuchadnezzar sebagai raja Babylon.
* 560 SM - Neriglissar mewarisi Amel-Marduk sebagai raja Babylon.
* 560/561 SM - Croesus menjadi raja Lydia.
* 560 SM - Pisistratus, seorang bangsawan, merampas Akropolis Athens dan mengisytiharkan diri sebagai penzalim, tetapi digulingkan pada tahun yang sama.
* k.k. 560 SM - Arca lembu bunting (Moschophoros) dari Akcropolis, Athens, dicipta dan kini berada di Muzium Akropolis, Athens.
Tokoh-tokoh

* 569 SM - Kelahiran Pythagoras, ahli matematik berpandangan jauh, di Pulau Samos (maut 475 SM) (tarikh anggaran).
* April 563 SM - Kelahiran Siddhartha Gautama yang kemudian dikenali sebagai Gautama Buddha di Lumbini, Nepal.
* 563 SM - Permaisuri Maya, ibu Siddhartha Gautama, yang meninggal dunia tujuh hari selepas melahirkan anak.
* 562 SM - Kemangkatan Nebuchadnezzar, raja Babylon (tarikh anggaran).
570-an SM

Dekad 570-an SM merupakan tahun-tahun dari 579 SM hingga 570 SM.

Peristiwa dan arah aliran

* 579 SM - Servius Tullius mewarisi Lucius Tarquinius Priscus yang dibunuh sebagai raja Rom (tarikh tradisional).
* 575 SM - Pintu Ishtar dan dinding bilik singgahsana dari Babylon (Iraq) dibuat dan kini berada di Staatlische Museen zu Berlin, Preussischer Kulturbesitz, dan Muzium Vorderasiatisches.
* 573 SM - Sukan Nemea diasaskan di Nemea (tarikh tradisional).
* 572 SM - Kemangkatan Zhou Jian Wang, raja Dinasti Zhou di China.
* 571 SM - Zhou Ling Wang menjadi raja Dinasti Zhou di China.
* 570 SM - Amasis II mewarisi Apries sebagai raja Mesir.
* k.k. 570 SM - Jambangan François, hiasan susuk tubuh hitam pada krater sesiput, dicipta oleh tukang tembikar Ergotimos, dan pelukis Kleitias. Jambangan ini kini berada di Museo Archeologico Nazionale, Florence, Itali.
* 570 SM - 560 SM - Arca Kore dari perkuburan di Keratea, dekat Athens dicipta, dan kini berada di Staatlische Museen zu Berlin, Preussischer Kulturbesitz, Antikensammlung.
Tokoh-tokoh

* 576 SM - Kelahiran Cyrus Agung yang kemudian menjadi raja Anshan dan Parsi (tarikh anggaran)
* Ergotimos - tukang tembikar
* Kleitias - pelukis
590-an SM

Dekad 590-an SM merupakan tahun-tahun dari 599 SM hingga 590 SM.

Peristiwa dan arah aliran

* 599 SM - Kelahiran Vardhamana Mahavira, Tirthankar terakhir Jainisme.
* 598 SM - Jehoiachin mewarisi Jehoiakim sebagai raja Judah.
* 16 Mac 597 SM - Babylonia menawan Jerusalem, dan menggantikan Jehoiachin dengan Zedekiah sebagai raja.
* 595 SM - Psammetichus II mewarisi Necho II sebagai raja Mesir.
* 594 SM - Pemimpin-pemimpin Athens yang menghadapi krisis ekonomi serta perasaan tidak puas hati di kalangan rakyat, melantik pemuisi dan negarawan, Solon, sebagai arkon untuk memulakan reformasi demokrasi, menghidupkan semula perlembagaan kota, dan memberikan kewarganegaraan kepada lelaki-lelaki daripada banyak kelas.
* 590 SM - Angkatan tentera Mesir menjarah Napata, dan memaksa pemindahan istana Cush ke tempat yang lebih selamat di Meroe yang terletak berhampiran dengan riam keenam (sejarah awal Sudan).
Kelahiran

* Mahavira, pengasas Jainisme (599–527 SM).

Kategori:590-an SM
580-an SM

Dekad 580-an SM merupakan tahun-tahun dari 589 SM hingga 580 SM.

Peristiwa dan arah aliran

* 589 SM - Apries mewarisi Psammetichus II sebagai raja Mesir.
* 588 SM - Nebuchadrezzar II dari Babylon memulakan pengepungan Jerusalem; opera Nabucco menetapkan tarikh ini sebagai tahun 587 SM.
* 587/586 SM - Jerusalem jatuh kepada Babylonia, dan mengakhiri Kemaharajaan Judah. Para penakluk memusnahkan Candi di Jerusalem dan membuang penduduk-penduduk yang tinggal. Penawanan di Babylonia untuk orang-orang Yahudi bermula.
* 586 SM - Penjelmaan semula Zhou Ding Wang, raja Dinasti Zhou di China.
* 28 Mei 585 SM - Sebuah gerhana suria terjadi, sebagaimana yang diramalkan oleh Thales, semasa Alyattes II bertempur dengan Cyaxares, dan menyebabkan kedamaian sementara. Tarikh ini merupakan salah satu tarikh kardinal yang dipergunakan untuk menghitung tarikh-tarikh yang lain.
* 585/584 SM - Astyages mewarisi Cyaxares sebagai raja Medes.
* 585 SM - Zhou Jian Wang menjadi raja Dinasti Zhou di China.
* 585 SM - Kejatuhan Kemaharajaan Urartu selepas serangan Median.
* 582 SM - Sukan Pythia diasaskan di Delphi (tarikh tradisional).
* 580 SM - Cambyses I mewarisi Cyrus I sebagai raja Anshan dan ketua dinasti Achaemenid (tarikh anggaran).
* 580 SM - Sukan Isthmia diasaskan di Corinth (tarikh tradisional).
* k.k. 580 BC - Medusa, cebisan arca dari pedimen barat Candi Artemis, Korkyra dicipta, dan kini berada di Muzium Arkeologi, Korkyra.
Tokoh-tokoh

* Nebuchadnezzar II, raja Babylon.
* 585 SM - Kelahiran Anaximenes dari Miletus, ahli falsafah Yunani (maut: 525 SM).
* 585 SM - Kemangkatan Maharaja Jimmu dari Jepun
* 582 SM - Kelahiran Pythagoras, ahli falsafah dan matematik Yunani, di Samos (maut: 496 SM).
* 580 SM - Kemangkatan Cyrus I dari Anshan (tarikh anggaran).